આવા તો અનેક દૃષ્ટાંતો મળી આવશે. જેમને ઓછા માર્ક્સ આવ્યા છે એ વિદ્યાર્થીએ સમજવાનું છે કે પરિણામપત્રક એક કૂવો છે, જ્યારે પેશન એક દરિયો છે. પરિણામપત્રક પથ દર્શાવે છે જ્યારે પુરુષાર્થ પથ નિર્માણ કરે છે. જ્યાં સુધી આપણી ચેતના, આપણી નિષ્ઠા, આપણી ધગશ અને આપણી મહેનત હશે ત્યાં સુધી જિંદગીને કાટ લાગવાનો નથી. આપઘાત એ શૂરાતનની નહીં બાયલાપણાની નિશાની છે. આપઘાત ઈશ્વરે આપેલી જિંદગીનું હળાહળ અપમાન છે.